Andrîa Còsta

Andria Costa (Imola 1850 - 1910) o l'è stæto un di pionê di ideali socialisti in Italia.
 Biografìa 
 I inissi anarchici 
In zoventü o l'è stæto anarchico, organizzando seziuin dell'Internazionale anarchica suviatütto in Romagna. A vint'anni o fonda a Bologna o giornale Fascio operaio (a parolla fascio a nu l'aveiva a quelli tempi una connotazion reasiunaria, essendo dövia da movimenti proletari comme i Fasci Siçilien); in to 1874 un atro periodico, Il Martello. E idee anarchiche aveiven avüô in te quelli anni grande impülso  cun l'arrivo in Italia de Michail Aleksandrovic Bakunin. O Bakunin o l'aveiva fundou di çircoli anarchici in te varie çittæ: comme esempio a Societæ di legionai da rivoluzion sociale italiann-a, a Napoli. E idee anarchiche aveiven preisa anche perchè ciù radicali rispetto a quelle, allua diffüse, de Gioxeppe Mazzin. In to 1874 o Costa, doppo o fallimento dell'insurreziun de Bologna, o l'è imprexonou; sciortio de prexon ghe tocca emigrä a l'estero.

 L'adexon all'internazionâ socialista 
A Pariggi, dove o s'ea rifügiou, o l'ha moddo de inträ in contatto con esponenti do socialismo, fra i quæ Anna Kuliscioff. O l'aderisce all'Internazionâ socialista (1879) lasciando l'anarchia. Ritornou in patria o fonda (1880) a Rivista Italiana del socialismo, e in to 1881 l'Avanti! settimanale. In to 1882 o l'è eletto in Parlamento, primmo depütou socialista in ta stöia d'Italia. O parteçipa in to 1892 ä fondaziun do Partito dei Lavoratori italiani, che l'anno doppo ao congresso de Reggio Emilia o diventiä Partito Socialista Italiano.

 I sö scriti 
Andrea Costa o l'ha avüô un'attivitæ intensa comme pubblicista. Oltre ai articoli in sce giornali e riviste o l'ha pübblicou varï libri, comme Il 18 marzo e la Comune di Parigi. In to racconto O sönno de 'n socialista, sciortio in sce l'Almanacco Popolare do 1882, o prevedde di avvegnimenti che se saieiven effettivamente realizzæ ciù de 40 anni doppo: Primma Guæra Mondiâ e rivoluzion.

 Vôxe corelæ  
 Antonio Gramsci
 Reusa Luxemburg

 Colegaménti esterni 

Categorîa:Stöia
Categorîa:Politica
Categorîa:Biografìe